ไซน่า ซี ศิลปินสาวฮ่องกง ติดโควิด TVB ต้นสังกัดสั่งด่วนปิดสนง. 2 วัน 
ไซน่า ซี นักร้องสาวฮ่องกง วัย 24 ติดโควิด-19 จนกลายเป็นศิลปินคนแรกบนเกาะฮ่องกงที่ติดเชื้อมรณะ ขณะที่ผู้จัดการส่วนตัว คนใกล้ชิดติดเชื้อแล้ว 4 ด้านสถานีโทรทัศน์ TVB ต้นสังกัดประกาศปิดสนง. 2 วันเมื่อ 21 ก.ค.63 เว็บไซต์ straitstimes รายงานว่า ไซน่า ซี (Zaina Sze) ศิลปินสาวชาวฮ่องกงวัย 24 ปี กลายเป็นศิลปินคนแรกบนเกาะฮ่องกงที่ติดเชื้อไวรัสโคโรนาสายพันธุ์ใหม่ 2019 หรือโควิด-19 และผลตรวจเชื้อออกมาเป็นบวก เมื่อวันเสาร์ที่ 18 ก.ค.ที่ผ่านมา นอกจากนั้น แอปเปิล เล้า ผู้จัดการส่วนตัวของศิลปินสาว ตลอดจน โรเบิร์ต มาร์ก นักแสดง ซึ่งเป็นแฟนของผู้จัดการ และ Ah Jia โปรโมเตอร์ของไซน่า ซี ต่างติดเชื้อโควิด-19ขณะกำลังเกิดการระบาดของเชื้อโควิด-19 ระลอกที่ 3 บนเกาะฮ่องกงอย่างรุนแรงตามรายงานของสื่อในฮ่องกงระบุว่า ไซน่า ซี รวมทั้งผู้จัดการส่วนตัว แฟน และโปรโมเตอร์ศิลปิน ทั้ง 4 คน กำลังรักษาตัวอยู่ในโรงพยาบาลควีน เอลิซาเบธ ที่เขตเกาลูน โดยขณะนี้ ไซน่า ซี และผู้จัดการส่วนตัว แอปเปิล เล้า ยังไม่มีอาการป่วย ส่วนโรเบิร์ต มาร์ก นักแสดงชายซึ่งเป็นแฟนของแอปเปิล เล้า มีอาการหายใจลำบากด้านสถานีโทรทัศน์ TVB ต้นสังกัดของ ไซน่า ซี ได้ประกาศปิดสำนักงานใหญ่เป็นเวลา 2 วัน โดยได้หยุดการถ่ายทำรายการต่างๆ ทั้งหมด รวมทั้งยกเลิกการถ่ายทอดสดของช่อง TVB ด้วย โดยเมื่อวันเสาร์ที่ผ่านมา ทางสถานีโทรทัศน์ TVB ได้แจ้งรายชื่อผู้ที่ทำงานและใกล้ชิดกับไซน่า ซี รวมทั้ง Ah Jia โปรโมเตอร์ของศิลปินสาว ที่มีนับ 100 คนแล้ว ส่วนใหญ่เป็นทีมงาน และยังรวมถึงศิลปินฮ่องกงอีกนับ 20 คน ซึ่งในจำนวนนี้รวมทั้งดาราหญิง Irene Wan วัย 53 ปี ซึ่งกลัวว่าอาจติดเชื้อโควิด-19 ในขณะนี้ ตอนนี้ ได้แจ้งกับแฟนคลับของเธอผ่าน weibo ว่า เธอยังสบายดี.cr ภาพ instagram :Zaina Sze
ไซน่า ซี นักร้องสาวฮ่องกง ติดโควิด-19 จนกลายเป็นศิลปินคนแรกบนเกาะฮ่องกงที่ติดเชื้อมรณะ ขณะที่ผู้จัดการส่วนตัว คนใกล้ชิดติดเชื้อแล้ว 4 ด้านสถานีโทรทัศน์ TVB ต้นสังกัดประกาศปิดสนง. 2 วัน
ไซน่า ซี,ศิลปินฮ่องกงติดโควิด,TVB,โควิด-19,ไวรัสโคโรนา,โควิดวันนี้,ข่าวต่างประเทศ